Държавен вестник, бр. 109, 2024 г., стр. 21

БРОЙ  109	
Д Ъ Р Ж А В Е Н  В Е С Т Н И К 	
СТР.  21   
или на друго основание от друг финансиращ 
орган или организация;
2. други документи, предвидени за съответ­
ния конкурс.
(3) Срокът за подаване на проекти може да 
се удължава:
1. при изменение на образците на конкурсна­
та документация, след обявяване на конкурса;
2. когато в срок до три дни преди изтича­
нето на срока за подаване на формуляра няма 
постъпили предложения или всички постъпили 
предложения са оттеглени;
3. когато общият размер на заявените сред­
ства за финансиране по подадените в рамките 
на срока на конкурсната процедура проекти е 
по-малък от обявения със заповедта за конкурса 
общ бюджет на финансовите средства;
4. при установено непланирано прекъсване 
във функционирането на информационната 
система в предходните три дни или в деня, в 
който изтича срокът за подаване на формуляра 
по чл. 22, ал. 3.
Чл. 21. На интернет страницата на Фонда 
се публикува:
1. информация за дейността на Фонда, вклю­
чително информация за текущи и приключили 
конкурси;
2. индикативната годишна програма;
3. видовете програми, по които Фондът 
финансира проекти, методика и критерии за 
оценка на проектите по чл. 27, ал. 1, т. 1 от ЗЗРК;
4. информация за членовете на Управител­
ния съвет;
5. дневният ред, протоколите и решенията 
на Управителния съвет.
Раздел ІІ
Организация на работа
Чл. 22. (1) Входящите и създадените в ре­
зултат от дейността на Фонда документи се 
регистрират в автоматизираната информационна 
система за поддържане и обработка на електрон­
ни документи и документи на хартиен носител.
(2) Организацията, редът и начинът на дви­
жение на служебните преписки се определят с 
Правилата за деловодната дейност и докумен­
тооборота във Фонда, утвърдени със заповед 
от изпълнителния директор.
Чл. 23. Предложенията и сигналите, подадени 
до изпълнителния директор или до Управител­
ния съвет, се разглеждат по реда на глава осма 
„Предложения и сигнали“ от Административно-
процесуалния кодекс.
Чл. 24. (1) Писмени или устни предложения 
и сигнали, подадени лично или чрез упълномо­
щен представител по телефон, телеграф, телекс, 
факс или по електронна поща, се регистрират, 
като се отразяват подателят, датата на постъп­
ване и въпросът, изложен в предложението или 
в сигнала, както и служителите, на които е 
възложена подготовката на решението по тях.
(2) Не се образува производство по анонимни 
предложения или сигнали, преписки, изпрате­
ни с копие до министъра, както и по сигнали, 
отнасящи се до нарушения, извършени преди 
повече от две години.
(3) Предложенията и сигналите, които не са в 
рамките на компетентността на изпълнителния 
директор и на Управителния съвет, се препра­
щат не по-късно от 7 дни от постъпването им 
на компетентните органи, освен когато има 
данни, че въпросът вече е отнесен и до тях. 
За препращането се уведомява направилият 
предложението или сигнала.
Чл. 25. (1) Решението по сигнала се взема 
най-късно два месеца от постъпването му. 
Решението по сигнала е писмено, мотивира се 
и се съобщава на подателя в 7-дневен срок от 
постановяването му.
(2) Решението, постановено по подаден сиг­
нал, не подлежи на обжалване.
Чл. 26. (1) Работното време на служителите 
на Фонда е с променливи граници от 8,30 ч. до 
19,30 ч. с период на задължително присъствие 
от 10,00 до 16,00 ч. и задължително отработване 
на нормалната продължителност на 8-часовия 
работен ден. Обедната почивка е с продължи­
телност 30 минути между 12,00 и 14,00 ч.
(2) Установяването на работното време по 
ал. 1 и контролът по спазването му се определят 
с акт на изпълнителния директор.
Чл. 27. Приемното време на изпълнител­
ния директор, включително за изслушване 
на граждани и представители на организации 
относно предложения и сигнали, както и на 
административните звена, обслужващи граж­
дани, се оповестява на специално обозначени 
места в сградата на Фонда и на интернет 
страницата му.
Чл. 28. Пропускателният режим, докумен­
тооборотът, противопожарната охрана и други 
специфични разпоредби, свързани с организа­
цията на работа във Фонда, се уреждат с вът­
решни правила и заповеди на изпълнителния 
директор на Фонда.
Г л а в а  ч е т в ъ р т а
КОНТРОЛ
Чл. 29. (1) Контролът по предоставените и 
изразходваните финансови средства и изпъл­
нението на одобрените проекти и програми се 
осъществява от изпълнителния директор.
(2) Служителите на Фонда извършват доку­
ментална проверка и задължителни проверки 
на място за потвърждаване допустимостта на 
разходите, извършвани от бенефициентите по 
сключените договори. Мониторингът включва 
наблюдение, контрол, систематично събиране 
на информация и отчетност на напредъка и 
изпълнението на договорите.